Title: พระราชกฤษฎีกาเบี้ยประชุมกรรมการ (ฉบับที่ 2) พ.ศ.2533

พระราชกฤษฎีกา

พระราชกฤษฎีกา
เบี้ยประชุมกรรมการ
(ฉบับที่ ๒)
พ.ศ.
๒๕๓๓
----------------

ภูมิพลอดุลยเดช ป.ร.
                                          ให้ไว้ ณ วันที่
๘ กันยายน พ.ศ.๒๕๓๓
                                                 เป็นปีที่ ๔๕ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรแก้ไขเพิ่มเติมพระราชกฤษฎีกาว่าด้วยเบี้ยประชุมกรรมการ
                        อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย 
และมาตรา ๓ แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตาม
งบประมาณรายจ่าย พ.ศ. ๒๕๑๘ จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ 
ดังต่อไปนี้
                        มาตรา
๑ พระราชกฤษฎีกานี้เรียกว่า "พระราชกฤษฎีกาเบี้ยประชุมกรรมการ 
(ฉบับที่ ๒) พ.ศ. ๒๕๓๓"
                        มาตรา
๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจา
นุเบกษาเป็นต้นไป
                        มาตรา
๓ ให้ยกเลิกความในมาตรา ๘ แห่งพระราชกฤษฎีกาเบี้ยประชุม
กรรมการ พ.ศ. ๒๕๒๓ และให้ใช้ความต่อไปนี้แทน
                        "มาตรา
๘ กรรมการและอนุกรรมการซึ่งมิได้เป็นข้าราชการพนักงานหรือลูกจ้าง
ของราชการส่วนกลาง ราชการส่วนภูมิภาค
หรือราชการส่วนท้องถิ่น หรือมิได้เป็นพนักงานหรือ
ลูกจ้างของรัฐวิสาหกิจให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมกรรมการและ
อนุกรรมการ ซึ่งกำหนดไว้ตามอัตราท้ายพระราชกฤษฎีกานี้"
                        มาตรา
๔ ให้ยกเลิกอัตราเบี้ยประชุมกรรมการและอนุกรรมการท้ายพระราช
กฤษฎีกาเบี้ยประชุมกรรมการ พ.ศ. ๒๕๒๓
และให้ใช้อัตราเบี้ยประชุมกรรมการและอนุกรรมการ
ท้ายพระราชกฤษฎีกานี้แทน

ผู้รับสนองพระบรมราชโองการ

พลเอกชาติชาย ชุณหะวัณ
         นายกรัฐมนตรี

[ดูข้อมูลจากภาพกฎหมาย]

+------------------------------------------------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่เบี้ยประชุมกรรมการ
และอนุกรรมการตามที่กำหนดไว้ในอัตราเบี้ยประชุมกรรมการและอนุกรรมการท้ายพระราช
กฤษฎีกาเบี้ยประชุมกรรมการ พ.ศ. ๒๕๒๓ ได้ใช้มาเป็นเวลานาน
จึงไม่เหมาะสมกับสภาวะ
เศรษฐกิจในปัจจุบัน สมควรปรับปรุงอัตราเบี้ยประชุมดังกล่าว
เสียใหม่ และโดยที่บทบัญญัติ
ในมาตรา ๘ ของพระราชกฤษฎีกาดังกล่าว
ในส่วนที่เกี่ยวกับการที่กรรมการและอนุกรรมการ
ซึ่งจะไม่ให้ได้รับเบี้ยประชุมเพิ่มขึ้นอีกหนึ่งเท่าของอัตราดอกเบี้ยประชุมกรรมการและ
อนุกรรมการที่กำหนดไว้ตามอัตราท้ายพระราชกฤษฎีกา
ในกรณีที่กรรมการและอนุกรรมการนั้น
เป็นข้าราชการ พนักงาน หรือลูกจ้างของราชการส่วนท้องถิ่น
ยังมีความไม่ชัดเจน สมควรปรับปรุง
บทบัญญัติดังกล่าวเสียในคราวเดียวกัน จึงจำเป็นต้องตราพระราชกฤษฎีกานี้

[รก. ๒๕๓๓/๑๗๕/๕พ./๑๗ กันยายน ๒๕๓๓]